**INFORMÁCIÓVÉDELMI MEGÁLLAPODÁS**

amely létrejött egyrészről az

**gazdálkodó szervezet/intézmény megnevezése**

|  |  |
| --- | --- |
| Székhely: |  |
| Adószám: |  |
| Cégjegyzékszám: |  |
| Képviseli: |  |

a továbbiakban: **gazdálkodó szervezet** vagy **intézmény**

másrészről a

**BUDAPESTI MŰSZAKI ÉS GAZDASÁGTUDOMÁNYI EGYETEM**

**GAZDASÁG- ÉS TÁRSADALOMTUDOMÁNYI KAR KAR**

|  |  |
| --- | --- |
| Székhely: | 1117 Budapest, Magyar tudósok körútja 2.. |
| Érintett szervezeti egység: |  Tanszék |
| Adószám: | 15308799-2-43 |
| Intézményi azonosító: | FI23344 |
| Képviseli: | Dr. Lógó Emma dékánhelyettes |

továbbiakban: **BME-GTK**,

a továbbiakban együttesen: **Felek** között a következő feltételek mellett:

A **…… (gazdálkodó szervezet/intézmény)** vállalja, hogy a BME-GTK következő hallgatójának: **….. (név)……(hallgatói azonosító szám) …… (szak)** szakdolgozata/diplomamunkája elkészítése érdekében bizalmas információkat ad át működéséről, termékeiről, szolgáltatásairól a jelen Megállapodás 1. pontjában meghatározottak szerint**.** Jelen megállapodás a hallgató szakdolgozatának/diplomamunkájának zárt kezelésére vonatkozik.

l. A jelen megállapodás a BME Tanulmányi és Vizsgaszabályzatáról szóló X./10./2015-2016. (2016. VII. 11.) számú szenátusi határozat (a továbbiakban: **BME TVSZ**) 146. § (2) bekezdésében felsorolt jogszabályokban meghatározott információk és ismeretek (a továbbiakban együttesen: **Bizalmas Információ**) terjed ki. Ennek keretében különösen, de nem kizárólagosan:

(a) stratégiai, üzleti, technikai, pénzügyi, jogi, személyzeti, szervezeti, szerkezeti, működési, adminisztratív, marketing és gazdasági információ, know-how, ügyfelekre vonatkozó információ, illetőleg bármely olyan információ, amely tartalmazza a „bizalmas”, „személyes” vagy „titkos” megjelölést, valamint bármely titkosnak vagy bizalmasnak minősülő lényeges adat és minden egyéb információ, a …l gazdálkodó szervezetre/intézményre, annak üzleti tevékenységére vagy egyéb ügyleteire vonatkozik, beleértve a bármely személyek által készített emlékeztetőt, jelentést vagy értékelést, akár szóbeli, akár írásban készült, a jelen Információvédelmi Megállapodás keltét megelőzően vagy azt követően;

(b) akár a ….. gazdálkodó szervezet/intézmény, akár annak képviselője, alkalmazottja, megbízottja, vezető tisztségviselője, munkatársa, tanácsadója, leányvállalata, társvállalata (a továbbiakban együttesen: **Közreműködője**) által, bármilyen formában készített elemzések, tanulmányok és egyéb dokumentumok azon része, amely tartalmaz, vagy egyéb módon utal a fenti l (a) pontban hivatkozott Bizalmas Információra, vagy abból származik kivéve, ha ugyanaz teljes egészében olyan információból származik, amely az alábbi 6. pontban tárgyalt kivétel körébe esik.

2. BME-GTK kötelezettséget vállal arra, hogy a hallgató szakdolgozatát/diplomamunkáját jelen információvédelmi megállapodás aláírásától számított…. évig zártan kezeli, azt a nyilvánosság elől ezen időtartam alatt a . Tanszék helyiségében zárt borítékban, a boríték lezárására szolgáló felületén pecséttel ellátva elzárva tartja, ezért az egyetemi/tanszéki könyvtárban a szakdolgozatot/diplomamunkát csak a jelen pontban meghatározott határidő lejártát követően teszi közzé. A szakdolgozatot/diplomamunkát tartalmazó lezárt borítékot kizárólag a szakdolgozat/diplomamunka megismerésére jogosult személyek bonthatják fel. A szakdolgozathoz/diplomamunkához történő hozzáférést a borítékon nyilván kell tartani, a borítékot minden hozzáférés után vissza kell zárni. Jelen Megállapodás a Felek külön rendelkezése nélkül, a zártan kezelésre meghatározott…..év elteltével automatikusan megszűnik.

3. Felek megállapodnak, hogy a hallgató szakdolgozatát/diplomamunkáját kizárólag a BME TVSZ 146. § (5) bekezdés a) pontjában meghatározott személyek ismerhetik meg.

4. Felek megállapodnak, hogy a fenti személyek a szakdolgozat/diplomamunka készítése, kezelése, értékelése során tudomásukra jutott bizalmas információkat csak és kizárólag a diplomamunka készítése, kezelése, értékelése céljára használhatják fel, azokat nyilvánosságra nem hozhatják, illetéktelen harmadik személyek számára hozzáférhetővé nem tehetik. A BME-GTK kötelezettséget vállal arra, hogy a szakdolgozat/diplomamunka megismerésére jogosult személyekkel jelen megállapodásban foglaltakat ismerteti.

5. Felek az átadásra kerülő adatok és információk bizalmas jellegét és gazdasági értékét kifejezetten elismerik. Felek kifejezetten elismerik, hogy az információk gondatlan kezelése, vagy jelen információvédelmi megállapodás megszegése a másik félnek jelentős kárt okozhat, ez okból kötelezik magukat, hogy az információk kezelése során fokozott figyelemmel és körültekintéssel járnak el. Felek kifejezetten rögzítik, hogy a BME GTK nem felelős azon károkért, amelyeket kizárólag a hallgató vétkes magatartása okozott. A hallgató felelősségéről a gazdálkodó szervezettel/intézménnyel kötött munkaszerződés vagy gyakornoki szerződés rendelkezik.

6. A 2. pontban foglalt kikötések nem vonatkoznak a Bizalmas Információk azon körére, amelyről egyértelműen megállapítható, hogy:

(a) a nyilvánosság számára hozzáférhető anélkül, hogy bármely Fél, vagy akár képviselőik bármely mulasztást követtek volna el,

(b) harmadik személytől jogszerűen kapták meg, anélkül, hogy a jelen Megállapodást megszegték volna,

(c) írásosan bizonyítható, hogy az jogszerűen bármely Fél vagy képviselője birtokában állt vagy

(d) amelynek közzétételét jogszabály, bírósági határozat vagy valamely hatóság írja elő.

7. A Felek kölcsönösen kötelesek biztosítani, hogy valamennyi érintett Közreműködőjükkel megismertetik és betartják a jelen Megállapodásban foglalt követelményeket.

8. Mind a Felek, mind pedig Közreműködőik beleegyeznek, hogy a Bizalmas Információk vonatkozásában nem szereznek semmilyen jogot vagy engedélyt, kivéve amennyiben azt ezen Megállapodás kifejezetten tartalmazza.

10. Az a tény, hogy bármely Fél nem vagy késedelmesen gyakorolta valamely, a jelen Megállapodásban foglalt jogát, nem minősül ezen jogokról való lemondásnak, és ezen jog semmilyen egyedi vagy részleges gyakorlása nem zárja ki ezen jogok további és teljes mértékű teljesítését.

11. Abban az esetben, ha ezen Megállapodás bármely feltétele jogszabály vagy bírósági döntés nyomán érvénytelenné válik vagy nem érvényesíthető, a Felek elfogadják, hogy a Megállapodás további érintetlen pontjai továbbra is hatályosak maradnak, és a Felek közös akarattal elkövetnek mindent az érvénytelenné vált rendelkezés pótlására.

12. Ezen Megállapodás tekintetében a magyar jog szabályai, továbbá BME TVSZ szabályai irányadóak. A Megállapodásból származó bármely jogvitát a Felek először tárgyalásos úton, peren kívüli megegyezéssel próbálnak rendezni, amennyiben ez nem vezet eredményre, úgy elfogadják a polgári perrendtartásról szóló 2016. évi CXXX. törvény értelmében hatáskörrel és illetékességgel rendelkező magyar bíróság illetékességét.

A jelen Megállapodásban foglaltakat elfogadjuk és elolvasás és értelmezés után, mint akaratunkkal mindenben egyezőt jóváhagyólag írunk alá.

Kelt, ………………………………………………

|  |  |  |  |
| --- | --- | --- | --- |
| Dr. Lógó Emma |  |  |  |
| *BME-GTK dékánhelyettes(nyomtatott betűkkel)* | *Aláírása* | *aláíró neve(nyomtatott betűkkel)* | *Aláírása* |

Ellenjegyzem (ellenjegyző neve, aláírása):

Budapest, 20............. év ....................... hó ....... nap

A jelen megállapodás tartalmát megismertem, az abban foglaltakat tudomásul vettem:

|  |  |  |
| --- | --- | --- |
| *Név,* *beosztás (nyomtatott betűkkel)* | *Dátum* | *Aláírás* |
| *tanszékvezető* |  |  |
| *témavezető* |  |  |
| *ZVB elnök* |  |  |
| *ZVB titkár* |  |  |
| *bíráló* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |